**Viestinnän opiskelijoiden yhdistys Media ry** tai **Media ry** on Helsingin yliopiston valtiotieteellisen tiedekunnan viestinnän opiskelijoiden ainejärjestö. Media ry toimii Helsingin yliopiston ylioppilaskunnan piirissä. 

Media ry toimii viestinnän opiskelijoiden yhteenliittymänä ja edunvalvojana. Media ry järjestää lisäksi opiskelijatapahtumia ja työelämään tutustuttavaa toimintaa muun muassa yritysekskursioiden muodossa.

Järjestön puheenjohtajana vuonna 2024 toimii Herman Heliste.

Historia
--------

Tiedotusopin opetus alkoi Helsingin yliopistossa vuonna 1968. Media ry perustettiin muutamaa vuotta myöhemmin vuonna 1971. Vuonna 1993 oppiaineen nimi muuttui viestinnäksi. 

Vuonna 2018 Ylioppilaslehdessä julkaistussa artikkelissa paljastettiin, että naisvaltaisen ainejärjestön sisällä toimi salainen mieskerho, jota kutsuttiin nimellä Median miehet*.* Ainejärjestön silloinen hallitus irtisanoutui ryhmän toiminnasta ja julkaisi lausunnon, jonka mukaan Median miehet ei ole ollut osa ainejärjestön virallista toimintaa.

Vuonna 2021 uutisoitiin valtiotieteellisen tiedekunnan ainejärjestöjen tekemästä nettikyselystä, jonka tulosten mukaan erityisesti viestinnän opiskelijat ovat kokeneet syrjintää ja seksuaalista häirintää. Kyselyn myötä valtiotieteellinen tiedekunta otti sisäisillä kanavillaan kantaa viestinnän opiskelijoiden syrjintää vastaan. Viestinnän opiskelijoista valtaosa on ollut 2000-luvun aikana naisia.

Groteski-lehti
--------------

Groteski magazine tai Groteski on viestinnän opiskelijoiden vuonna 1979 perustettu opiskelijalehti. Groteski on perinteisesti toiminut sekä viestinnän opiskelijoiden äänenkannattajana että harjoitustoimituksena. Groteskin paperiversio ilmestyy tavallisesti neljä kertaa vuodessa. Lehden tunnuslause on ollut vuodesta 2013 *röyhkeää, rietasta ja relevanttia*.

Lehteä tehdään vapaaehtoisvoimin. Lehden päätoimittajat valitaan vuosittain Media ry:n vuosikokouksessa. 

Groteskin päätoimittajina ovat toimineet muun muassa Markku Rönkkö, Juha Itkonen, Sonja Saarikoski ja Adile Sevimli.

Lähteet
-------

1. ↑  Yhdistys – Media ry *mediary.fi*. Viitattu 3.4.2024. (englanniksi)
2. ↑  Vanhat hallitukset – Media ry *mediary.fi*. Viitattu 3.4.2024. (englanniksi)
3. ↑  Kallionpää, Martta: Kavereiden kesken *Ylioppilaslehti*.  12.6.2018. Viitattu 3.4.2024.
4. ↑  Ylioppilaslehden teksti Median miehistä 12.6.2018 – Media ry *mediary.fi*. Viitattu 3.4.2024. (englanniksi)
5. ↑  Kannanotto: Kiusaamista ja häirintää – Polvin tilanne on häpeällinen. *Policy-lehti*.  27.5.2021. Viitattu 3.4.2024.
6. ↑  Helsingin yliopisto | Mistä yliopistolla roihahtaneessa kiusaamisskandaalissa on kyse? Nyt kolme opiskelijaa kertoo avoimena rehottavasta "naisvihasta" *Helsingin Sanomat*.  15.10.2021. Viitattu 3.4.2024.
7. ↑  Typpö, Juho: Helsingin yliopistoon pääsi opiskelemaan viestintää vain naisia – miksi viestintä ja journalismi "naisistuvat" ja onko se ongelma? Kysyimme opiskelijoilta *Helsingin Sanomat*.  11.10.2016. Viitattu 3.4.2024.
8. ↑  Putila, Antti: "Aika kuluu, maine kasvaa, kyky vähenee." *Groteski magazine*.  18.12.2019. Viitattu 3.4.2024.
9. ↑  Groteskia? *Groteski Magazine*. Viitattu 3.4.2024.
10. ↑  Aliklaavu, Viivi.: Keski-iän kynnyksellä *Groteski magazine*.  20.12.2019. Viitattu 3.4.2024.